

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.14** | 2024. gada 26. septembrī |

**4.**

**Par nekustamā īpašuma “Ūdenstornis”, Rīgas ielā 9, Līčupē, Mazozolu pag., Ogres nov., daļas nomas maksas noteikšanu mobilo sakaru darbības nodrošināšanas aprīkojuma uzstādīšanai un uzturēšanai**

Zemgales rajona tiesas Mazozolu pagasta zemesgrāmatas nodalījumā Nr. 100000475788, ierakstīts nekustamais īpašums ar nosaukumu “Ūdenstornis” un adresi Rīgas iela 9, Līčupe, Mazozolu pag., Ogres nov., kadastra numurs 7472 006 0235, kas sastāv no zemes vienības ar kadastra apzīmējumu 7472 006 0235 un uz zemes vienības esošajām būvēm (inženierbūve – ūdenstornis ar kadastra apzīmējumu Nr. 7472 006 0235 001, turpmāk – Ūdenstornis, un rūpnieciskās ražošanas ēka - atdzelžošanas stacija, kadastra apzīmējums 7472 006 0235 002). Īpašuma tiesības nostiprinātas Ogres novada pašvaldībai.

Ministru kabineta 2018. gada 20. februāra noteikumi Nr. 97 “Publiskas personas mantas iznomāšanas noteikumi” (turpmāk – Noteikumi) nosaka publiskas personas mantas iznomāšanas kārtību.

Saskaņā ar Noteikumu 6.3. apakšpunktu šo noteikumu 2. nodaļas normas var nepiemērot, izņemot šo noteikumu 12., 14., 15., 18., 19., 20., 21., 30. un 31. punktu, ja iznomā nomas objektu bankomātu, pārtikas automātu vai tehnisko iekārtu izvietošanai, kā arī ja nekustamajā īpašumā vai tā daļā nomniekam, kurš nomā nekustamā īpašuma daļu, tiek iznomāta vieta tā reklāmas vai izkārtnes izvietošanai.

Noteikumu 9. punkts noteic, ka, ja nomas objektu iznomā šo noteikumu 4.1., 4.4., 6.1., 6.2., 6.3., 6.4., 6.5. vai 6.8. apakšpunktā minētajos gadījumos, ievēro nosacījumu, ka informāciju par nomas objekta iznomāšanu publisko tā, lai tā sasniegtu pēc iespējas plašāku nomas tiesību pretendentu loku.

Publiskas personas finanšu līdzekļu un mantas izšķērdēšanas novēršanas likuma 3. panta 2. punkts nosaka, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir manta atsavināma un nododama īpašumā vai lietošanā citai personai par iespējami augstāku cenu.

Noteikumu 4. nodaļa noteic nosacītās nomas maksas noteikšanas metodiku, ja nomas objektu iznomā privāto tiesību subjektam. Saskaņā ar Noteikumu 79. punktu, ja nomas objekts ir nekustama manta, nomas objekta nosacītās nomas maksas noteikšanai iznomātājs organizē nomas objekta apsekošanu un faktiskā stāvokļa novērtēšanu un nosacīto nomas maksu nosaka, ievērojot nomas objekta tehnisko stāvokli, atrašanās vietu, izmantošanas iespējas un citus apstākļus. Atbilstoši Noteikumu 81. punktam, ja nomas objekts ir nekustamais īpašums, nosacīto nomas maksu nosaka, ievērojot šo noteikumu 79. un 80. punktu, bet ne zemāku par nomas maksu, kas noteikta saskaņā ar šo noteikumu 3. nodaļu, izņemot šajos noteikumos minētos gadījumus.

Saskaņā ar sabiedrības ar ierobežotu atbildību “EIROEKSPERTS”, reģistrācijas Nr. 40003650352, novērtējumu Nr. L13634/ER/2024 ieteicamā (tirgus situācijai atbilstošā) nomas maksa (bez PVN) par antenas vai aparatūras izvietošanai nepieciešamo vietu (neatkarīgi no antenu vai iekārtu aizņemtās platības un iekārtu jaudas) Ūdenstornī, Rīgas ielā 9, Līčupē, Mazozolu pag., Ogres nov., 2024. gada 3. maijā varētu būt 200 EUR mēnesī.

2024. gada 15. maijā Ogres novada pašvaldības mantas novērtēšanas un izsoles komisija noteica Ūdenstorņa Rīgas ielā 9, Līčupē, Mazozolu pag., Ogres nov., daļai nomas maksu antenas vai aparatūras izvietošanai 200 EUR (divi simti *euro*) mēnesī bez PVN.

Ņemot vērā minēto un pamatojoties uz Pašvaldību likuma 10. panta pirmās daļas 21. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta pirmo daļu un Ministru kabineta 2018. gada 22. februāra noteikumu Nr. 97 “Publiskas personas mantas iznomāšanas noteikumi” 6.3. apakšpunktu, 9., 12., 15. un 80. punktu, kā arī ievērojot 2024. gada 15. maija Ogres novada pašvaldības mantas novērtēšanas un izsoles komisijas protokolu Nr. K.1-2/82,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Iznomāt** uz 6 (sešiem) gadiem Ogres novada pašvaldībai piederošā nekustamā īpašuma ar nosaukumu “Ūdenstornis” un adresi Rīgas iela 9, Līčupe, Mazozolu pag., Ogres nov., kadastra numurs 7472 006 0235, sastāvā esošās būves ar kadastra apzīmējumu 7472 006 0235 001, jumta daļu 10 m² platībā (saskaņā ar skici pielikumā) mobilo sakaru antenu un aprīkojuma uzstādīšanai un uzturēšanai.
2. **Noteikt** nekustamā īpašuma ar nosaukumu “Ūdenstornis” un adresi Rīgas iela 9, Līčupe, Mazozolu pag., Ogres nov., kadastra numurs 7472 006 0235, sastāvā esošās būves ar kadastra apzīmējumu 7472 006 0235 001 jumta daļas 10 m² platībā nosacīto nomas maksu **200 EUR** (divi simti *euro*) mēnesī (bez pievienotās vērtības nodokļa).
3. **Uzdot** Ogres novada pašvaldības mantas novērtēšanas un izsoles komisijai:

3.1. publicēt informāciju par nekustamā īpašuma ar nosaukumu “Ūdenstornis” un adresi Rīgas iela 9, Līčupe, Mazozolu pagasts, Ogres nov., kadastra numurs 7472 006 0235, sastāvā esošās būves ar kadastra apzīmējumu 7472 006 0235 001, jumta daļas 10 m² platībā iznomāšanu, nosakot, ka nomnieks kompensē neatkarīga vērtētāja pakalpojuma izmaksas par nomas maksas noteikšanu;

3.2. noteikt nomas tiesību pretendenta labticības izvērtēšanas un nomas tiesību piešķiršanas kritērijus;

3.3. apstiprināt nomas tiesību pretendentu.

1. **Uzdot** Ogres novada Mazozolu pagasta pārvaldes vadītājam trīs nedēļu laikā pēc Ogres novada pašvaldības mantas novērtēšanas un izsoles komisijas lēmuma par nomas tiesību pretendenta apstiprināšanu, sagatavot un noslēgt nomas līgumu.
2. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)